जिस रास्ते से बस आती है अब वह वन-वे हुआ
बस स्टैंड पर जिस रास्ते से बसें आती है उसे वन वे कर दिया। अब केवल वाहन इस रास्ते से आ सकेंगे। जाने के लिए दूसरे मार्ग का उपयोग करना होगा। शुक्रवार से नगरपालिका ने यह नई व्यवस्था लागू कर दी। 15 दिन के बाद नियम तोड़ा तो संबंधित वाहन चालक पर 250 रुपए का जुर्माना लगाया जाएगा। गौरतलब है कि बस स्टैंड पर यात्री बसें जिस रास्ते से प्रवेश करती है वहां ढलान है। ऐसे में हमेशा दुर्घटना की संभावना बनी रहती है। कई बार लोगों ने वन वे बनाने की मांग रखी। जिस पर कार्रवाई करते हुए नगरपालिका ने मार्ग पर वन-वे का बोर्ड लगा दिया। बस स्टैंड पर नई व्यवस्था लागू किए जाने पर चालक-परिचालक संघ ने नपा अध्यक्ष धनसिंह बारिया व भाजपा प्रदेश कार्यसमिति सदस्य शैलेष दुबे का पुष्पमाला पहनाकर सम्मान किया।
hin_Deva hin_Deva